У годинама које су слиједиле „Не питај, не причај“ је била предмет оштрих критика од стране лијеве и либерално оријентисане јавности, а након избијања ратова у Авганистану и Ираку корићен је и аргумент да САД не смију да се лишавају својих војника из тако „тривијалних“ разлога као што је њихова сексуална оријентација. Таквом ставу су се за вријеме предсједничке кампање 2008. године приклонили и сви демократски кандидати, укључујући и Барака Обаму који је најавио укидање политике „Не питај, не причај“ као дио свог програма. У децембру 2010. Конгрес је изгласао закон којим се „Не питај, не причај“ службено укида. Предсједник Барак Обама је закон потписао 22. децембра 2010.